stanford-oval/wikipedia huggingface dataset:
שקרניות קטנות: הפרפקציוניסטיות

| --- | --- |

לוגו הסדרה
 מבוסס על:  סדרת ספרים בשם "הפרפקציוניסטיות" מאת שרה שפרד
 סוגה:  סדרת נעורים מסתורין מותחן
 יוצרים:  מרלין קינג
 שחקנים:  סופיה קרסון סשה פיטרס ג'אנל פאריש סידני פארק איליי בראון כריס מייסון היילי ארין קלי רתרפורד גראמה תומאס קינג
 ארץ מקור:  ארצות הברית ארצות הברית
 שפות:  אנגלית
 מקום התרחשות:  אורגון 
 מספר עונות:  1
 מספר פרקים:  10
 תוכנית מקור:  שקרניות קטנות רייבנסווד
 הפקה
 מפיקים בפועל:  מרלין קינג לזלי מורגנשטיין צ'ארלי קרייג ליסה קוקרן-נילן
 חברת הפקה:  Warner Bros. Television   Alloy Entertainment   Long Lake Productions   Russian Hill Productions
 הפצה:  האחים וורנר טלוויזיה, הולו 
 אתר צילומים:  פורטלנד, אורגון
 טכניקת צילום:  מצלמה יחידה 
 שידור
 רשת שידור:  Freeform
 רשת שידור בישראל:  HOT
 תקופת שידור מקורית:  20 במרץ 2019 – 28 במאי 2019
 קישורים חיצוניים
 אתר רשמי
 דף התוכנית ב-IMDb
 
שקרניות קטנות: הפרפקציוניסטיות (באנגלית: Pretty Little Liars: The Perfectionists) היא סדרת נעורים אמריקאית המבוססת על סדרת ספרים בשם "הפרפקציוניסטיות" מאת שרה שפרד (אנ'). הרשת Freeform הכריזה על הפיילוט ב-25 בספטמבר 2017 כספין אוף לסדרה "שקרניות קטנות", ב-14 במאי 2018, הכריזה הרשת על יצירת עונה ראשונה לסדרה שתעלה לאוויר ב-2019, וב-20 במרץ של אותה שנה שודר הפרק הראשון. ב-28 בספטמבר 2019 אושר שלא יופקו עונות נוספות.
רקע

הכל בעיר בייקון הייטס נראה מושלם, אבל שום דבר הוא לא כפי שהוא נראה. הלחץ של הצורך להיות מושלם מוביל לרצח הראשון בעיר. מאחורי כל פרפקציוניסט יש סוד, שקר ואליבי נחוץ.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 20 במרץ 2019 | 28 במאי 2019 |
דמויות > דמויות ראשיות

אליסון דילורנטיס (סשה פיטרס)
מונה וואנדרוול (ג'אנל פאריש)
אווה ג'לאלי (סופיה קרסון)
קייטלין פארק לואיס (סידני פארק)
דילן ווקר (איליי בראון)
נולן הוטצ'קיס (כריס מייסון)
קלייר הוטצ'קיס (קלי רתרפורד)
ג'רמי בקאט (גראמה תומאס קינג)
טיילור הוטצ'קיס (היילי ארין)
אנדרו וילארד (אוון ביטנקור)
דמויות > דמויות חוזרות

גארט ורינג (זאק)
רשימת הפרקים > עונה 1

|  מספר פרק |  מספר פרק בעונה |  שם הפרק בעברית |  שם הפרק באנגלית |  כתיבה |  בימוי |  תאריך שידור מקורי |
| --- | --- | --- | --- | --- | --- | --- |
| 1 | 1 | פיילוט | Pilot | מרלין קינג | אליזבת אלן רוזנבאום | 20 במרץ 2019 |
| 2 | 2 | סקס, שקרים ואליבים | Sex, Lies and Alibis | מרלין קינג | אליזבת אלן רוזנבאום | 27 במרץ 2019 |
| 3 | 3 | אם אחד מהם מת... | ...If One of Them is Dead | צ'רלי קרייג | ג'ירי מקלוד | 3 באפריל 2019 |
| 4 | 4 | רוח הרפאים סונאטה | The Ghost Sonata | ג'וזף דיירטי | רוג'ר קאמבל | 10 באפריל 2019 |
| 5 | 5 | ילדת הטלאים | The Patchwork Girl | ג'וזף דיירטי | רוג'ר קאמבל | 17 באפריל 2019 |
| 6 | 6 | אבידות ומציאות | Lost and Foun | קייל באון | שירי אפלבי | 24 באפריל 2019 |
| 7 | 7 | שבוע מת | Dead week | פאולה יו | ארלן סנפורד | 1 במאי 2019 |
| 8 | 8 | וו,קו וסוכן | "Hook, Line and Booker" | נלסון סולר | ארלן סנפורד | 8 במאי 2019 |
| 9 | 9 | לשכב יחד, למות יחד | Lie Together, Die Together | צ'רלי קרייג וKateland Brown | נורמן באקלי | 15 במאי 2019 |
| 10 | 10 | להיכנס לפרופסור | Enter the Professor | מרלין קינג וקייל באון | נורמן באקלי | 22 במאי 2019 |
ליהוק

ב-25 בספטמבר 2017 הוכרז כי סשה פיטרס וג'אנל פאריש ישחקו את תפקידיהן מסדרת האם "שקרניות קטנות" בתור אליסון דילורנטיס ומונה ונדרוואל, בהתאמה. ב-29 בינואר 2018 הוכרז כי סופיה קרסון לוהקה לתפקיד אווה, אחת מגיבורי הסדרה. ב-9 במרץ באותה שנה הודיעו כמה חברי צוות השחקנים שקלי ראת'פורד (Kelly Rutherford) הידועה ביותר עבור תפקידה ב"אחת שיודעת" תשחק את קלייר הוטצ'קיס, אמו של נולאן. הוכרז כי סידני הידועה ביותר עבור תפקידה בהמתים המהלכים תשחק את קייטלין פארק לואיס, אלי בראון לוהק בתור דילן ווקר, והיילי ארין תשחק את טיילור הוטצ'קיס, אחותו של נולאן.
הערות שוליים

↑  Denise Petski, ‘Pretty Little Liars: The Perfectionists’ Picked Up To Series At Freeform, Hollywood Deadline, ‏14 במאי 2018
↑  Denise Petski, ‘Pretty Little Liars: The Perfectionists’: Sofia Carson Cast In Freeform Drama Pilot, Hollywood deadline, ‏29 בינואר, 2018
↑  Denise Petski, ‘Pretty Little Liars: The Perfectionists: Kelly Rutherford To Star In Freeform Drama Pilot, Hollywood Deadline, ‏9 במרץ, 2018
↑  Andy Swift, Pretty Little Liars Spinoff Pilot Adds Kelly Rutherford, 3 Others to Cast, TVline, ‏9 במרץ, 2018
דני גיבור

דני גיבור, המוכר גם בשם פרח נתתי לנורית וכן על פי השורה הראשונה בו: אמא אמרה לי: דני (וגם על פי גרסה משובשת של שורה זו: "אמא אמרה לדני"), הוא שיר ילדים עברי מאת המשוררת מרים ילן-שטקליס שפורסם ב-1941.
השיר ראה אור לראשונה בעיתון הילדים "דבר ילדים" ב-20 בפברואר 1941. ומאוחר יותר נכלל בספרה של שטקליס "דני" (1943). אחר כך התפרסם במאספים רבים של שירת ילן-שטקליס שערכה היא וערכו אחרים, בהם "פרח נתתי לנורית". המלחין מקס למפל הלחין את השיר.
השיר הפך לאהוד ומקובל והוכנס לתוכנית הלימודים של גני הילדים ובתי הספר ביישוב ולאחר הקמת המדינה. זכה למספר ביצועים, בין השאר, על ידי הזמרים אריק איינשטיין, אילנית, עוזי חיטמן, חני נחמיאס, אסנת פז, כוכבי התכנית פרפר נחמד, לירון זייד ואהובה צדוק.
נושא השיר הוא התמודדות נפשית פנימית ועיצוב ההתנהגות כלפי הזולת במצבי חוויה של אהבה ואכזבה. "דני גיבור", הוא אחד מיצירות הספרות שהוכנו לילדים, אך מבוגרים נהנים לקוראה או להאזין לה, בשל הניסוח הבהיר של רגשות ומצבי חיים מילדות ועד זיקנה.
תהליך כתיבת השיר

במהלך ההכנות ללקסיקון הספרות שלו פנה גצל קרסל למרים ילן-שטקליס בבקשה שתשלח לו את קיצור תולדות חייה ואת רשימת פרסומיה. במכתב התשובה שכתבה לו, 29 דפים אורכו, כתבה בין השאר:
"אחזור להתחלת דרכי ואזכיר מעשה אשר השפיע עלי מאד. הלכתי פעם ברחוב, הרהרתי בבעיה: כיצד מבטאים אהבה מהי? הרי אין עוד מילים שבעולם אשר לא השתמשו בהם לצורך זה מאז אדם וחוה. מובן מאליו, אינני יכולה לשחזר את מהלך מחשבותי והרגשותי. על כל פנים, לפתע עלה בזכרוני קטע מאחד ממכתביו של טולסטוי אל סופר צעיר: 'אם רוצה אתה לתאר סוס, תאר אותו כאילו אתה האדם הראשון הרואה את הסוס הראשון בפעם הראשונה בחיים." אמרתי לעצמי: הלא כך רואה ילד את העולם, וכל אשר יש בו. הדבר בא עלי כהתגלות. ובכל זאת טרם הייתי בטוחה בעצמי ובדרכי. המשכתי והלכתי לאן שהלכתי. הלכתי אל רופאת-שניים. ישבתי כמחצית השעה בחדר המתנה וחיברתי את השיר "דני גיבור". השיר מתחיל במילים: "אמא אמרה לי" דני… כשחזרתי לביתי רשמתי את המילים. קראתי את הכתוב, ולא ידעתי מה לעשות בו. נדמָה לי, שיר זה – ילדים לא יבינו אותו; מבוגרים – מי יבין את הדבר במעטה כה פשוט? הייתי בטוחה: איש לא יבין. הנחתי את השיר במגרתי, וחסל."
בהמשך היא מסבירה:
"עברו שבועות ובא מכתב מיציב (עורך עיתון 'דבר לילדים'): מה את שותקת? שלחתי לו את השיר. השיר נדפס מיד. החוברת יצאה ביום ד', וביום ה' לפני הצהריים, ביושבי ליד שולחן עבודתי שבספריה על הר הצופים, הרגשתי פתאום שמישהו עומד לידי. הייתה זו ילדה כבת תשע: את מרים שטקליס? שאלה. אמרתי: כן. אמרה: אני שלחו אותי כל הילדים מן הכיתה שלנו לומר לך תודה על השיר שלך. מפני שאני מכירה את הדרך, אמא שלי עובדת כאן מן הצד השני של הכביש. שאלתי: איזה שיר? אמרה: דני גיבור.
התבלבלתי והתרגשתי עד שלא ידעתי מה לומר. שאלתי: איזה בית-ספר? אמרה: לילדי עובדים. אמרתי: הנה כמה סוכריות, קחי לך! אמרה: לא, אמא לא מרשה. שלום!  – פנתה והלכה. כעבור רגע נתאוששתי, רצתי אחריה, ומצאתיה ליד תחנת האוטובוס. לקחתי אותה, והלכנו וישבנו תחת עץ בגן האוניברסיטה. שאלתיה: מה מצא חן בעיניך בשיר זה? הסתכלה בי ואמרה בזו הלשון: אנשים רבים כתבו על האהבה, כתבו הרבה. למשל מאפו, אהבת ציון, שלושה כרכים. ואת כתבת על אהבה כל מה שאפשר לומר במעט שורות. ישבתי לפניה כתלמיד לפני רבו.
אז ידעתי שילדים מבינים אותי, וידעתי שמצאתי את הדרך לבטא את עצמי."
פרקי השיר ותכניו

השיר המחורז כולל שלושה בתים ופזמון:
בבית הראשון הפותח במילה "אמא", המייצגת מקור מובטח לאהבה ולקבלה, מספר הדובר, הילד דני, על עצתה של האם ממנו, לשלוט במבעיו כאשר הוא חש רגשות עזים, לדוגמה לא לפרוץ בבכי כאשר הוא מרגיש צער רב; העצה היא אחת ממערך חינוכי של כללי החברה אותם מנחילה לו האם:
” יַלְדִּי הוּא גִּבּוֹר וְנָבוֹן.

יַלְדִּי לֹא יִבְכֶּה אַף פַּעַם

כְּפֶתִי קָטֹן.”
דני מבקש לפעול על פי העצה של האם - כך בפזמון, המתחיל במילים:
”אֵינֶנִּי בּוֹכֶה. אַף פַּעַם.”
הוא רוצה להתנהג כילד "גדול":
”אֵינֶנִּי תִּינוֹק־בַּכְיָן.”
אולם מתקשה לממש אותה; כאשר ישנו פער בין ההסכמה עם עצת האם, המחשבה והרצון, לבין התנהגותו של הגוף, המופרדת כביכול מהרצון העצמי שלו, כאילו לא הייתה בשליטתו; ועם חוסר האונים לשלוט בבכי ובדמעות ולבצע את כללי ההתנהגות שאליהם נדרש, הוא חוזר אל אימו בשאלה ובבקשת עזרה:
”אַךְ לָמָּה זֶה, אִמָּא, לָמָּה

בּוֹכוֹת הַדְּמָעוֹת בְּעַצְמָן?”
בבית השני והשלישי מתאר הדובר דני עלילה, המדגימה את חוויות האהבה והאכזבה ועמהם חוסר היכולת לשלוט בתגובה הנפשית-הגופנית; וזאת על אף הרצון להתנהג על פי כללי החברה ובהם להיות "גדול". הוא מספר שנתן לילדה נורית פרח קטן וכחול ותפוח; הפרח מייצג רגשות אהבה, והתפוח נתינה חומרית מ"רכושו"; ואל העברת החפצים מתלווה ההרגשה של נתינת "הכל". אבל אינו זוכה לתמורה שציפה לה; הפרח "נזרק לחצר" והתפוח נאכל, על ידי נורית, ואחר כך היא מפנה לו את עורפה וזונחת אותו:
” הָלְכָה לְשַׂחֵק עִם יֶלֶד –

עִם יֶלֶד אַחֵר.”
חידושים לשיר

להקת "שייגעצ" ביצעה חידוש לשיר בשם "פרח נתתי לנורית". בתחילה נראה היה כי מדובר בחידוש רגיל אולם בהמשך השיר מגיע לכיוון חדש, רוקיסטי ופרוע, תוך שינוי חלק מהטקסט, והיותו שיר-ילדים איננה נוכחת עוד. השיר הופיע באלבום הבכורה של הלהקה "ניו יורק-רפיח" שיצא ב-2001.
יוסף (דמות)

| --- | --- |

 יוצרים:  דודו גבע, קובי ניב 
 מידע
 מקצוע:  פקיד
 שיוך:  מחלקת המים של עיריית תל אביב
 אזרחות:  ישראל 
 
יוסף הפקיד חותר בסירת ברווז-קריקטורה של דודו גבע בכניסה למוזיאון הישראלי לקריקטורה ולקומיקס בחולון
יוסף הוא דמות בדיונית שיצרו דודו גבע וחנוך מרמרי בספרי הקומיקס, אותם כתב מרמרי (ומאוחר יותר החליף אותו קובי ניב) ואייר גבע.
התחלה

יוסף הופיע לראשונה בשנת 1976 בספרם המשותף של מרמרי וגבע- "האביר זיק", שם הוא מופיע כמספר דמויות שוליות במספר סיפורים שונים (מלצר, רופא, פוליטיקאי וכו'...). שמו מופיע לראשונה בסיפור "האביר זיק ואשתו של תרנגול בכיר", אך גם בסיפור זה מגלם יוסף עובד רכבת פשוט.
"יוסף היה סטטיסט הכי זול והוא עשה כל מה שביקשנו"
רק חמש שנים מאוחר יותר, בספר "הצל" (1980), שאותו אייר גבע וכתב אפרים סידון, קיבל יוסף את התפקיד הראשי העלילתי הראשון שלו. ולמרות זאת הוא עדיין לא הפך לדמות מוכרת ובטח שלא לאהודה.
"יוסף ואחיו" והפופולריות

ב-1979 נמנו גבע, אז גרפיקאי ואמן קומיקס לא מוכר, וקובי ניב, אחד מהכותבים הסאטיריים המוערכים בישראל (המוכר מהמדור ומהספר "זו ארץ זו" ומתוכנית הטלוויזיה "ניקוי ראש") לערוך רצועת קומיקס שבועית למקומונים "העיר" ו"כל העיר" של רשת שוקן. השניים, שהכירו מעבודת הגרפיקה של הספר "זו ארץ זו" (1975), החליטו לשכלל את יוסף ולהפוך אותו לגיבור הראשי של הסיפור השבועי, שלבסוף נקרא "יוסף ואחיו" (עם קריצה לסיפור יוסף התנ"כי). במקביל למדור "יוסף ואחיו" שהתפרסם בקביעות ב"העיר", ערכו השניים רצועת קומיקס דומה במקבילו הירושלמי של העיתון - "כל העיר" וגיבוריה היו צמד הבלשים אהלן וסהלן.
המדור סיפר את סיפורו של יוסף, פקיד זוטר ויבשושי במחלקת המים של עיריית תל אביב, אנטי גיבור תמים ומפסידן המקבל בהכנעה את גורלו, עבודת פקידות אפרורית, ואת בדידותו ורווקותו הנצחיים.
"יוסף הוא פקיד נכנע שמקבל את העולם בהבנה מוחלטת" אמר גבע "הוא כמו שקית תה שהושרתה במשך שבוע, בחור טוב וישר המקבל תבוסותיו"
יוסף, שלצידו מואנשים הקקטוס והמנורה המצויים בביתו, תואר כבלתי ישראלי ובכך הבליט את הישראליות המוקצנת של שאר אחיו המצליחים בחייהם, תוך שהם מובאים כמעין "מימוש החלום הישראלי".
"היוספים עומדים מול הזרם, מורידים את הראש, ונותנים לו לעבור בתקווה שעוד 50 שנה יהיה יפה"
במהרה הפך יוסף לדמות אהובה על קוראי המקומונים. וכך בעבודתם על ספריהם השונים, העמידו ניב וגבע, שהפכו עם הזמן לצמד סאטיריקנים מצליח, את טורי "יוסף ואחיו" ו"אהלן וסהלן" במרכז סדרת "ספר מגוחך": "ספר מגוחך" (1981), "בנו של מגוחך" (1983) ו"מגוחך בעורף האויב" (1985). הספרים כללו גם מדורים וסיפורים חדשים, בהם הופיעה דמותו של יוסף, לרב בתפקידי משנה אבל גם כאשר הוא עומד במרכזם. עם אלה, יש לציין את הסדרה "יוספים גדולים בהיסטוריה" - אשר הביאה לידי ביטוי והדגישה את חשיבות דמותו הבדיונית של יוסף בראי ההיסטוריה.
בנוסף, יצרו השניים סדרת ספרי ילדים ("יוסף מספר סיפורים"), שבהם יוסף מגלם גם את דמות המספר וגם את הדמות הראשית בעלילה הפנימית: "ברטה השמנה" (1984), "עצרת הינשופים" (1984) ו"הפיל מניו יורק" (1985).
אולם, לא רק הצלחה באה עקב דמותם המצליחה של השניים, אלא גם סכסוך, שבסופו הביא להסכם (1984) שבו הצהיר גבע שלא ישתמש בדמותו של יוסף ללא אישורו ושיתופו של קובי ניב.
דעיכה

גבע, שצבר הצלחה אדירה מטורי הקומיקס ההומוריסטיים הייחודיים שלו, המשיך ביצירתו לעיתון "חדשות" ולאחר מכן לעיתונים "מעריב" ו"הארץ", שם בנה ויצר את דמותו המפורסמת ביותר - הברווז. ניב המשיך בקריירת כתיבה בעיתון "חדשות", במקומון "העיר" ובמספר עבודות תסריטאות.
למרות הצלחתו, יוסף לא שרד את שנות ה-90. בשנת 1990 רצו השניים, לאחר שנים שלא עבדו יחד, להחזיר את יוסף והפעם בעיתון "ידיעות אחרונות", אך בדרך לפגישה זו ויתרו על הרעיון. בשנת 1992 ניסו השניים להשיב לחיים את יוסף בסדרת הספרונים "יוסף חוזר בקטן", במסגרתה יצא הספרון הקצר "נקמת הנקניק" (1992). עוד שני ספרים היו אמורים לצאת לאור בסדרה: "מסביב לעולם ב-80 שקל" ו"סמטוחה בקזבלנקה", אך לבסוף אלה לא ראו אור. ב-1994 ארגן סינמטק תל אביב תערוכת מחווה ליוסף, ובשנת 2003 העלתה קבוצת תיאטרון מפתח תקווה הצגה המבוססת על "ברטה השמנה".
גבע אמר בראיון:
"יוסף לא יחזיק מעמד בשנות ה-90... אחרי כשלוש מאות מדורים כשכבר לא היה לנו אכפת מה קורה לו, עזבנו אותו, שיסתדר בלעדינו."
רצועת "יוסף ואחיו"
המכשף (סדרת טלוויזיה, 2019)

| --- | --- |

 מבוסס על:  המכשף מאת אנדז'יי ספקובסקי
 סוגה:  פנטזיה  דרמה  פעולה
 יוצרים:  לורן שמידט היסריך 
 כותבים:  לורן שמידט היסריך  ג'ני קליין  בו דמאיו  סנהאה קורס  דקלאן דה בארה  היילי הול
 בימוי:  תומש בגינסקי אליק סחרוב
 שחקנים:  הנרי קאוויל   איימון פארן
 ארץ מקור:  ארצות הברית ארצות הברית
 שפות:  אנגלית 
 מספר עונות:  3 
 מספר פרקים:  24 (נכון ל־27 ביולי 2023) 
 הפקה
 מפיק:  אליק סחרוב 
 מפיקים בפועל:  שון דניאל ג'ייסון בראון  תומש בגינסקי  ירוסלב סבקו  לורן שמידט היסריך
 חברת הפקה:  Sean Daniel Company Platige Image
 הפצה:  נטפליקס 
 אתר צילומים:  הונגריה, אוסטריה, ספרד, סלובקיה, פולין 
 מוזיקה:  סוניה בלוסווה, ג'ונה אוסטינלי 
 אורך פרק:  67–47 דקות
 שידור
 רשת שידור:  נטפליקס 
 פורמט (תמונה):  2160p
 פורמט (קול):  דולבי אטמוס
 תקופת שידור מקורית:  20 בדצמבר 2019 – הווה 
 קישורים חיצוניים
 אתר רשמי
 דף התוכנית ב-IMDb
 
המכשף (באנגלית: The Witcher) היא סדרת טלוויזיה אמריקאית מסוגת דרמה ופנטזיה. הסדרה נוצרה על ידי לורן שמידט היסריך עבור נטפליקס ומבוססת על סדרת ספרים באותו השם מאת אנדז'יי ספקובסקי. הסדרה עלתה לנטפליקס ב-20 בדצמבר 2019. עוד בטרם עלייתה של העונה הראשונה, הודיעה נטפליקס על עונה שנייה לסדרה. העונה השנייה עלתה לנטפליקס ב-17 בדצמבר 2021.העונה השלישית עלתה ב-30 ביוני 2023.
באפריל 2024 הודיעה נטפליקס על צילומי עונה חמישית ואחרונה לסדרה, שתצולם במקביל לעונה הרביעית, תוך שליאם המסוורת' יגלם את דמותו של גראלט מריוויה. שתי העונות יכסו את שלושת הספרים האחרונים בסדרת ספרי "המכשף": "טבילת האש", "מגדל הסנונית" ו"גבירת האגם".
עלילה

גראלט מריוויה הוא צייד מפלצות בודד הנאבק למצוא את מקומו בעולם שבו אנשים הם אכזריים יותר ממפלצות, אך כאשר הגורל מפגיש אותו עם קוסמת רבת עוצמה ונסיכה צעירה עם סוד מסוכן, השלושה מוכרחים ללמוד לנווט יחד ביבשת הפראית.
פרקים

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 8 | 8 | 20 בדצמבר 2019 | 20 בדצמבר 2019 |
|  | 2 | 8 | 8 | 17 בדצמבר 2021 | 17 בדצמבר 2021 |
|  | 3 | 8 | 8 | 30 ביוני 2023 | 30 ביוני 2023 |
שחקנים ודמויות

הנרי קאוויל כגראלט מריוויה – אחד המכשפים האחרונים ביבשת, הוא צייד מפלצות נודד, מאומן מגיל צעיר לצוד מפלצות.
פריה אלאן כסירילה, המכונה סירי – נסיכת ממלכת סינטרה ובעלת כוחות מיוחדים הטבועים בה מלידה. נלקחת לאימוץ על ידי גראלט.
אניה צ'אלוטרה כינפר מוונגרברג – קוסמת עימה מקיים גראלט, בהפסקות, מערכת יחסים.
אנה שפר כטריס מריגולד – קוסמת ויועצת לפולטסט, מלך ממלכת טמריה.
ג'ואי בייטי כיסקיאר – משורר נודד וחברו של גראלט.
קים בודניה כוזמיר – המכשף הזקן ביותר שחי כיום, שימש כמורה דרכו של גראלט,
ג'ודי מיי כקלנת'ה – מלכת סינטרה וסבתה של סירי.
איימון פארן כקאהיר – אביר בשירות אימפריית נילפגארד, אמון על המצוד אחרי סירי.
רויס פירסון כאיסטרד – קוסם שהיה חניך בארטוזה יחד עם ינפר ומתיידד עימה.
ביורן הליונור הראלדסון כאייסט טווירסאך – מלך סינטרה, שמוצאו מאיי סקליגה.
אדם לוי כמאוסאק – דרואיד מאיי סקליגה, ויועץ לבית המלוכה של סינטרה.
מיאנה ביורינג כטיסיאה דה ורייס – ראש בית הספר לקוסמות בארטוזה.
מימי נדיווני כפרינג'ילה ויגו – קוסמת שלמדה בארטוזה עם ינפר, נשלחה להיות יועצת בממלכת נילפגרד.
ת'ריקה וילסון-ריד כסברינה – קוסמת שלמדה בארטוזה עם ינפר.
מאהש ג'אדו כווילגפורץ – קוסם רב עוצמה וכריזמטי שמבקש לאחד את הקוסמים.
אמה אפלטון כרנפרי – נסיכה לשעבר שהפכה לפורעת חוק.
כריסטופר היביו כניוולן – ידיד ותיק של גראלט, שודד שקולל וכתוצאה מכך הפך ליצור מפלצתי עם פני חזיר בר, ומאז מתגורר בגפו.
בזיל איידנבנץ כאסקל – אחד מאחיו של גראלט מריוויה.
פרידה גוסטבסון כמא ויסנה – אמו של גראלט מריוויה
הפקה

במאי 2017 נטפליקס הכריזה על התחלת הפקה לעיבוד טלוויזיוני לזיכיון המכשף מאת אנדז'יי ספקובסקי. בדצמבר 2017 נודע שלורן שמידט היסריך תכתוב את הסדרה. בינואר 2018 הושלם התסריט לפרק הפיילוט. באפריל 2018 נודע שהסדרה תצולם במרכז אירופה וכי העונה הראשונה תכלול 8 פרקים. תחילה נודע במהלך שנת 2017 שאנדז'יי ספקובסקי ישמש כיועץ קריאטיבי, אך הסופר עצמו דחה כל מעורבות ישירה בפרויקט. אף על פי שנפגש עם לורן שמידט היסריך באפריל 2018.
בספטמבר 2018 נודע על ליהוקו של הנרי קאוויל לתפקיד הראשי בסדרה. ובאוקטובר אותה שנה לוהקו שאר צוות השחקנים הפקת העונה הראשונה יצאה לדרך ב-31 באוקטובר 2018 בהונגריה.
בסוף 2022 פורסם כי החל מהעונה הרביעית ליאם המסוורת' עתיד להחליף את הנרי קאוויל בגילום דמותו של גארלט מריוויה.
בינואר 2024, לורנס פישבורן לוהק לעונה הרביעית של הסדרה. הוא יגלם את התפקיד של דמות בשם רג'יס.
הפקה > צילומים

הסדרה נערכו במרכז ובמזרח אירופה ובעיקר בבודפשט, הונגריה.
סרט ספין-אוף

הסרט עלה לשידור בכל הפלטפורמות של "נטפליקס" ב-23 באוגוסט 2021 הסרט היינו סרט אנימה שמהווה ספין אוף לסדרה. שם הסרט הוא "המכשף: סיוטו של הזאב" (באנגלית: The Witcher: Nightmare Of The Wolf). יוצרת הסדרה, לורן שמידט היסריך, מעורבת בסרט החדש, ועל עבודת האנימציה הופקד "סטודיו מיר" הקוריאני שייצר עבור "נטפליקס" את הסדרות "האגדה של קורה" ו"וולטרון: המגן האגדי". הסרט יתרכז במאבקו של מורו של גארלט המכשף ווזמיר (Vesemir) .
ביקורת

הסדרה זכתה בביקורות מעורבות. האתר Rotten Tomatoes נתן לסדרה ציון 62% בהתבסס על 91 ביקורות עם סיכום "אף על פי שעולמו של המכשף מרגיש לפעמים רק חצי-גמור, הנרי קאוויל מביא איתו כריזמה גדולה לסדרה השופעת באלמנטים של פנטזיה חתרנית והומור שחור."
מבקרים ביקרו את אופן כתיבת התסריט, את עיצוב הדמויות וחוסר רצינות והשקעה. הסדרה השוותה לבי מובי עם אפקטים מיוחדים. יש שאמרו שהסדרה מתיימרת להחליף את משחקי הכס, אבל כושלת בכך. מבנה הסדרה, הדיאלוגים והדינמיקה זכו לביקורת שלילית.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת האקשן/הרפתקאות/מתח הטובה ביותר | המכשף | מועמדות |  |
| 2024 | פרס סאטורן | ההופעה הטובה ביותר של שחקן/ית צעיר/ה בסדרת טלוויזיה | פרייה אלן | מועמדות |  |
| 2024 | פרס בחירת הקהל | תוכנית המדע בדיוני/פנטזיה של השנה | המכשף | מועמדות |  |
| 2024 | פרס אמי אמנותי לבידור בפריים טיים | איפור התותבות הטוב ביותר | מארק קולייר, דב ווטסון, סטיבן מרפי וג'וש ווסטון | מועמדות |  |
צרות טובות (סדרת טלוויזיה)

| --- | --- |

 סוגה:  דרמה
 שחקנים:  מאיה מיטשל   סיירה רמירז   זורי אדל   שרי קולה   טומי מרטינז   רוג'ר בארט   אמה האנטון   ג'וש פנס   בו מירצ'וף
 ארץ מקור:  ארצות הברית
 שפות:  אנגלית
 מספר עונות:  5
 מספר פרקים:  78
 תוכנית מקור:  משפחת פוסטר
 הפקה
 הפצה:  Disney–ABC Domestic Television, הולו, דיסני+ 
 אתר צילומים:  סנטה קלריטה 
 אורך פרק:  42–50 דקות
 שידור
 רשת שידור:  Freeform
 רשת שידור בישראל:  yes TV DRAMA
 תקופת שידור מקורית:  8 בינואר 2019 – 30 בינואר 2024
 קישורים חיצוניים
 אתר רשמי
 דף התוכנית ב-IMDb
 
צרות טובות (באנגלית: Good Trouble) היא סדרת דרמה אמריקאית. זהו ספין-אוף של רשת הטלוויזיה Freeform לסדרת הטלוויזיה משפחת פוסטר. בישראל משודרת הסדרה בערוץ Yes TV Drama. הסדרה בוטלה בדצמבר 2023 לאחר חמש עונות.
עלילה

הסדרה המתרחשת כמה שנים לאחר אירועי סדרת המקור, משפחת פוסטר, האחיות אדמס פוסטר, קאלי ומריאנה עוברות להתגורר בלוס אנג'לס כדי להתחיל בשלב הבא בחייהן. כשהן עוברות לבניין מגורים משותף בשם "הקוטרי", קאלי עובדת בתור פקידה המשפטית העובדת אצל השופט וילסון ואילו מריאנה עובדת בתור מהנדסת תוכנה. שתיהן מנווטות את חייהן הבוגרים תוך כדי אינטראקציה עם שכניהן ועם האנשים שהן מתיידדות איתם.
שחקנים > דמויות ראשיות

קאלי אדמס פוסטר (מאיה מיטשל) (עונות 1-4) – אחותה המאומצת של מריאנה שסיימה לאחרונה את לימודי המשפטים שלה באוניברסיטת קליפורניה בסן דייגו העובדת כפקידת משפטים אצל השופט וילסון.
מריאנה אדמס פוסטר (סיירה רמירז) – מהנדסת תוכנה ואחותה המאומצת של קאלי, שסיימה לאחרונה את לימודיה במכון הטכנולוגי של מסצ'וסטס.
מאליקה וויליאמס (זורי אדל) – ברמנית ופעילה פוליטית המתגוררת עם קאלי ומריאנה.
אליס קוואן (שרי קולה) – מנהלת בניין הדירות קוטרי.
גאל מרטינז (טומי מרטינז) – מעצב גרפי ואמן ביסקסואלי המתאהב בקאלי.
השופט קרטיס ווילסון (רוג'ר בארט) (עונות 1–2, אורח עונה 3) – שופט שמרני שקאלי עובדת עבורו כפקידה.
דוויה מוס (אמה האנטון) (עונה 2-הווה; עונה 1 משנית) – משפיענית הגוף החיובי ומורה
דניס קופר (ג'וש פנס) (עונה 2-הווה; עונה 1 משני) – מתגורר בבניין של קאלי ומריאנה.
ג'יימי האנטר (בו מירצ'וף) (עונה 3; עונות 1–2 משני) – עורך דין והחבר של קאלי.
חואקין פרז (בריאן קרייג) (עונה 4) – דייר חדש ומסתורי בקוטרי ועיתונאי שמחפש את אחותו, ג'נה.
איזבלה טאבז (פריסילה קינטנה) (עונה 4; עונות 2–3 משנית) – שחקנית ודוגמנית מתחילה.
שחקנים > דמויות משניות

טי.ג'יי לינרד בתפקיד אוון ספק, הבוס של מריאנה ומנכ"ל ספקולייט.
קן קירבי בתפקיד בנג'מין, פקיד נוסף של השופט וילסון.
מולי מקוק בתפקיד רבקה, פקידה נוספת של השופט וילסון.
היילי סהר בתפקיד ג'זמין מרטינז, אחותו של גאל.
דרוב אודיה בתפקיד ראג' פאטיל, קולגה של מריאנה בספקולייט, ואחר כך בן זוגה.
דסטין אינגרם בתפקיד אלכס ווד, קולגה של מריאנה בספקולייט
מקס קטלר בתפקיד סם היגינס, קולגה של מריאנה בספקולייט
סרונאס ג'יי ג'קסון בתפקיד אייזק הול, שחקן כדורסל מקצועי לשעבר ובן זוגה של מאליקה
הת'ר מזור בתפקיד אנג'לה מילר, ראש משאבי אנוש בספקולייט.
קארה וואנג בתפקיד סומי, בת זוגה לשעבר של אליס וכעת החברה הטובה ביותר שלה.
בריאנה ונסקוס בתפקיד מירה מטעי, ארוסתה של סומי.
דייזי ייגאן בתפקיד ג'ואי ריברטון, בת זוגה של אליס.
ג'מאל מלורי-מק׳קרי בתפקיד דום וויליאמס, אחיה של מאליקה.
דנים ריצ'רדס בתפקיד אלייז'ה אדריו, אהבתו הראשונה של גאל (עונה 2)
ריאה בוצ'ר בתפקיד לינדזי בריידי, בת זוגה של סומי (עונה 2 – הווה)
חואן אנטוניו בתפקיד מרקוס (עונה 2)
שוונטיי דלטון בתפקיד ליסה (עונה 2)
שאנון צ'אן-קנט בתפקיד רובי (עונה 2)
פריסילה קינטנה בתפקיד איזבלה (עונה 2)
מרקוס עמנואל מיטשל בתפקיד דיונטה (עונה 3), מתמחה בעמותה שמאליקה עובדת בה.
ג'ייסון בלייר בתפקיד טוני (עונה 3)
קרייג פארקר בתפקיד יורי אלווין (עונה 3)
אריק סטוקלין בתפקיד מאט (עונה 3), קולגה וידיד של דוויה
קתרין האנה קים בתפקיד ניקולט בפטיסט (עונה 3)
ג'נה פרז (מיירה וולש) (עונה 4) – אחותו של חואקין.
אשר בואן (מייקל קאסידי) (עונה 4)
שחקנים > כוכבי אורח בולטים

ג'זמין מרטינז (היילי סהר) – אחותו של גאל.
ג'ים האנטר (רוברט גאנט) (עונות 2–3) – אבא של ג'יימי ואלייזה וחמו של ברנדון.
דיאן האנטר (סוזן וולטרס) (עונות 2–3) – אמם של ג'יימי ואלייזה וחמותו של ברנדון.
אלייזה פוסטר (מייגן ווסט) (עונות 2–3) – אשתו של ברנדון ואחותו של ג'יימי.
מרגרט צ'ו (עונה 3)
מארק טאבז (פיליפ אנתוני-רודריגז) (עונה 4) – אביה של איזבלה.
הבאים שיחזרו את תפקידיהם מ"משפחת פוסטר":
ג'וד אדמס פוסטר (היידן ביירלי) – אחיה למחצה של קאלי והאח המאומץ הצעיר ביותר של מריאנה.
סטף אדמס פוסטר (טרי פולו) – האם המאמצת של קאלי ומריאנה.
לנה אדמס פוסטר (שרי סאום) – האם המאמצת של קאלי ומריאנה.
חסוס אדמס פוסטר (נואה סנטינאו) – אחיה התאום של מריאנה ואחיה המאומץ של קאלי.
ברנדון פוסטר (דייוויד למברט) – אחיהן המאומץ של מריאנה וקאלי.
אמה קורצמן (אמנדה לייטון) – ארוסתו של חסוס.
קונור סטיבנס (גאווין מקינטוש) – בן זוגו לשעבר של ג'וד
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 8 בינואר 2019 | 2 באפריל 2019 |
|  | 2 | 18 | 18 | 18 ביוני 2019 | 4 במרץ 2020 |
|  | 3 | 19 | 19 | 17 בפברואר 2021 | 8 בספטמבר 2021 |
|  | 4 | 18 | 18 | 9 במרץ 2022 | 1 בספטמבר 2022 |
|  | 5 | 15 | 15 | 16 במרץ 2023 | 30 בינואר 2024 |
כמה פרקים בוימו על ידי שחקנים ואנשי תעשייה מוכרים, ביניהם ג'ון מ. צ'ו, אשר ביים את פרק הפיילוט של הסדרה, טרויאן בליסאריו, קלי ויליאמס, פיטר פייג' וצ'נדרה וילסון.
פרסים ומועמדויות

| שנה | פרס | קטגוריה | מועמדות | תוצאה | מקור |
| --- | --- | --- | --- | --- | --- |
| 2019 | פרסי בחירת הנוער | סדרת הדרמה הנבחרת | צרות טובות | מועמדות |  |
| 2019 | פרסי בחירת הנוער | שחקנית סדרת הדרמה הנבחרת | סיירה רמירז | מועמדות |  |
| 2019 | פרסי בחירת הנוער | שחקנית סדרת הדרמה הנבחרת | מאיה מיטשל | מועמדות |  |
| 2024 | פרס התקשורת של הליגה ההומו-לסבית נגד השמצה | סדרת הדרמה הטובה ביותר | צרות טובות | מועמדות |  |